RAPORT DE SPECIALITATE

la proiectul de hotărâre privind modul de valorificare și vânzare a unei cantități de 2680 mc, masă lemnoasă pe picior, provenită din fondul forestier proprietate publică a municipiului Satu Mare, administrată de Ocolul Silvic Negrești Oaș

Valorificarea masei lemnoase este acţiunea de punere pe piaţă a masei lemnoase care se recoltează din fondul forestier proprietate publică, de către proprietari/administratori. Masă lemnoasă pe picior este una din modalităţile de valorificare putând fi prin vândută în licitaţie publică și prin negociere.

 Direcția Silvică Satu Mare – Ocolul Silvic Negrești Oaș, administrator al fondului forestier proprietate publică a municipiului Satu Mare situat pe raza UAT Negrești Oaș și UAT Certeze, a depus adresa nr. 468/15.02.2021 înregistrată la Primăria municipiului Satu Mare sub nr. 10682/16.02.2021 prin care solicită aprobarea prețurilor și modalității de valorificare pentru masa lemnoasă ce face parte din producția anului 2021.

 Prin HCL nr. 224/22.12.2020 s-au aprobat prețurile de referință și volumul de masă lemnoasă care urmează a fi exploatate și valorificate din producția anului 2021.

 Cu respectarea prevederilor art. 4 alin. (1) lit. b) și ale art. 20 alin. (5) din Regulamentul aprobat prin HG. nr. 715/2017, Ocolul Silvic Negrești Oaș, propune următoarele partizi cu un volum total de masă lemnoasă de 2680 mc. după cum urmează:

* + - * 736 mc. masă lemnoasă pe picior cu vânzare prin licitație deschisă cu strigare la un preț de 115,36 lei/mc, partida 1612591 Pr. Vraticel;
			* 625 mc. masă lemnoasă pe picior cu vânzare prin licitație deschisă cu strigare la un preț de 126,17 lei/mc, partida 1756623 Pr Turisor;
			* 720 mc. masă lemnoasă pe picior cu vânzare prin licitație deschisă cu strigare la un preț de 136,52 lei/mc, partida 1756628 Pr Boloti;
			* 599 mc. masă lemnoasă pe picior cu vânzare prin licitație deschisă cu strigare la un preț de 112,64 lei/mc, partida 1756653 Pr Buian.

 Prin compararea prețurilor aprobate și cele propuse, s-a constat că cele propuse sunt mai mari.

 Având în vedere prevederile legale anterior menționate, apreciem îndreptățită solicitarea Ocolului Silvic Negrești Oaș, motiv pentru care propunem spre aprobare Consiliului Local Satu Mare, proiectul de hotărâre care are ca obiect “modul de valorificare și vânzare a unei cantități de 2680 mc, masă lemnoasă pe picior, provenită din fondul forestier proprietate publică a municipiului Satu Mare, administrată de Ocolul Silvic Negrești Oaș”.

Director Executiv Şef Serviciu Agricol și Fond Funciar

 Ursu Lucia Ziman Doina